# Iñigo Lekue Martínez

Iñigo Lekue Martínez (Bilbao, Biscaia; 4 de maig de 1993) és un futbolista basc que juga en la demarcació de lateral o extrem. Actualment juga a l'Athletic Club de la Primera Divisió espanyola.

## Trajectòria

Es va formar al planter del Danok Bat bilbaí durant dotze temporades. Acabada la seva etapa com a juvenil, es va incorporar al planter de l'Athletic Club per jugar en el seu segon filial, el CD Basconia. A l'any següent va ascendir al Bilbao Athletic, amb el qual va aconseguir l'ascens a Segona Divisió la temporada 2014/15, sent una peça clau de l'equip filial en el lateral dret. Durant aquesta campanya es va haver de barallar pel lloc amb una altra de les grans promeses del planter de l'Athletic, Markel Etxeberria. Més tard va ser, al costat de Sabin Merino, un dels dos triats per Ernesto Valverde per realitzar la pretemporada 2015-16 amb el primer equip.
Va debutar amb el primer equip de l'Athletic Club el 14 d'agost de 2015, en l'anada de la Supercopa d'Espanya disputada a San Mamés, enfront del FC Barcelona. Va marcar el seu primer gol el 3 d'abril, davant el Granada CF a San Mamés, després de rebre la pilota d'Aritz Aduriz i realitzar una gran jugada individual. En la seva primera temporada en el conjunt blanc-i-vermell va ser un jugador molt polivalent, sobretot, va actuar com a extrem per tots dos costats, ja que els laterals Balenziaga i De Marcos amb prou feines van sofrir lesions. El 25 de novembre de 2016, va marcar el seu primer gol en Lliga Europa de la UEFA, davant el Sassuolo, que va permetre obtenir al conjunt basc la classificació pels setzens de final.El 22 de gener de 2017 va marcar un gran gol davant l'Atlètic de Madrid, amb una rematada des de fora de l'àrea.En la seva segona temporada va continuar sent un dels jugadors més polivalents de l'equip en actuar en tres posicions diferents (lateral dret, extrem dret i extrem esquerre).
La temporada 2017-18, a causa de la llarga absència de De Marcos per lesió, va jugar la majoria dels partits com a lateral dret encara que també va jugar com a lateral esquerre. El 28 de febrer va disputar el seu partit número cent amb l'Athletic Club davant el València (1-1).
La seva quarta temporada en el primer equip va estar marcada per dues lesions de gravetat. A la fi d'agost va sofrir la fractura del mal·lèol del peroné dret de la qual va ser operat a Vitòria i, el 26 de desembre, va haver de ser novament operat d'una discopatia lumbar. Finalment, el 16 de març va tornar als terrenys de joc després de gairebé un any d'absència jugant els minuts finals del triomf davant l'Atlètic de Madrid (2-0).

## Internacional

El 22 de maig de 2016 va ser convocat per Vicente del Bosque per substituir Jonny Castro en la concentració alternativa de la selecció espanyola de cara a preparar l'Eurocopa 2016. El 29 de maig va estar en la banqueta en l'amistós davant Bòsnia i Hercegovina.

## Palmarès
### Athletic Club

* 1 Copa del Rei: 2024
* 2 Supercopes d'Espanya: 2015, 2021

## Referències

* 1 2 3 «Iñigo Lekue». Eurosport. [Consulta: 26 gener 2021].
* ↑ «Iñigo Lekue | Danok Bat» (en castellà). [Consulta: 16 febrer 2019].
* ↑ MARCA.com. «Íñigo Lekue amplía su contrato con el Athletic hasta el 2018». MARCA.com, 25-09-2015. [Consulta: 19 març 2019].
* ↑ «Athletic vs Granada: resumen, goles y resultado - MARCA.com». MARCA.com, 04-02-2016. [Consulta: 22 maig 2016].
* ↑ «El último comodín de Valverde». ELMUNDO. [Consulta: 23 maig 2016].
* ↑ «Iñigo Lekue renueva con el Athletic hasta 2023. Deia, Noticias de Bizkaia» (en castellà). [Consulta: 15 febrer 2018]. «Còpia arxivada». Arxivat de l'original el 2018-02-25. [Consulta: 22 agost 2021].
* ↑ «Athletic: Lekue ya se centenario como león». [Consulta: 5 març 2018].
* ↑ «Lekue, convocado por primera vez tras superar dos lesiones esta temporada. Deia, Noticias de Bizkaia» (en castellà). Deia. [Consulta: 19 març 2019].
* ↑ «Iñigo Lekue pasa por el quirófano». Mundo Deportivo, 27-08-2018. [Consulta: 19 març 2019].
* ↑ «Iñigo Lekue es operado de una "discopatía"lumbar. Deia, Noticias de Bizkaia» (en castellà). Deia. Arxivat de l'original el 24 de gener de 2019. [Consulta: 19 març 2019].
* ↑ «Victoria a la carta. Deia, Noticias de Bizkaia» (en castellà). Deia. [Consulta: 19 març 2019].
* ↑ «Lekue sustituye a Jonny en el grupo de promesas citado por Del Bosque». www.efe.com. [Consulta: 22 maig 2016].
* ↑ AS, Diario. «España 3-1 Bosnia: resultado, resumen y goles» (en castellà). AS.com, 29-05-2016. [Consulta: 30 agost 2019].
* ↑ «L'Athletic Club guanya la Copa als penals contra el Mallorca (1-1)». CCMA, 07-04-2024. [Consulta: 7 abril 2024].

## Enllaços externs

* Fitxa d'Iñigo Lekue a BDFutbol
* Fitxa d'Iñigo Lekue a l'Athletic Club